
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 196 

23 Μαρτίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση - Συγκρότηση Υπηρεσιακού Συμβουλίου του 

Εθνικού Τ υπογραφείου. 1 

Συγκρότηση των Α', Β', Γ', Δ’, Ε’ και ΣΤ' Υπηρεσιακών 

Συμβουλίων του Υπουργείου Οικονομικών. 2 

Σύσταση - Συγκρότηση Υπηρεσιακού Συμβουλίου του 
Υπουργείου ΠΕΧΩΔΕ. 3 

Αριθ. 2575 (1) 


Σύσταση - Συγκρότηση Υπηρεσιακού Συμβουλίου του 
Εθνικού Τυπογραφείου. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α. Των άρθρων 4 και 5 του Ν. 611 /1977 (ΦΕΚ 198Α). 
β. Του άρθρου 14 του Ν. 1586/1986 (ΦΕΚ 37Α). 
γ. Της παραγράφου Β4 του άρθρου 40 του Ν. 1884/ 
1990 (ΦΕΚ 8 ΙΑ). 

δ. Του άρθρου 37 του Ν. 2190/1994 (ΦΕΚ 28Α). 
ε. Του άρθρου 27 του Ν. 2081/1992 (ΦΕΚ 154Α) με το 
οποίο προστέθηκε άρθρο 29Α του Ν. 1558/1985 (ΦΕΚ 
137Α). 

στ. Του Π.Δ. 166/1989 «Οργανισμός Εθνικού Τυπογρα¬ 
φείου», όπως τροποποιήθηκε με αυτές του Π.Δ. 413/89. 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού προϋπο¬ 
λογισμού γιατί το Υπηρεσιακό Συμβούλιο είναι συνεστη- 
μένο και θα λειτουργεί σύμφωνα με την παρούσα συγκρό¬ 
τηση με ισάριθμα μέλη, αποφασίζουμε: 

1. Συνιστούμε στο Εθνικό Τυπογραφείο πενταμελές 
'-'πηρεσιακό Συμβούλιο, που συγκροτείται ως εξής: 
α. Τρεις (3) μονίμους υπαλλήλους με βαθμό Α' από αυ- 
, υπάγονται στην αρμοδιότητα του Υπηρεσιακού 
,.ρουλίου του Εθνικού Τυπογραφείου. 

■ ν :Τς εκπροσώπους των εργαζομένων με 
\ ·ό Γ, με τους αναπληρωτές τους. 

οτο.χείαα' μέλη της προηγουμένης παραγρά- 
. . ,-ί“:ον οικείο Υπουργό, από υπαλλήλους 


που έχουν επιλεγεί, με τις διατάξεις του Ν. 2190/1994 
(ΦΕΚ 28Α), για τρίτη φορά ως προϊστάμενοι διεύθυνσης ή 
αντίστοιχου επιπέδου οργανικής μονάδας. Αν δεν υπάρ¬ 
χουν ή δεν επαρκούν οι υπάλληλοι αυτοί, ορίζονται υπάλ¬ 
ληλοι που έχουν τις τυπικές και ουσιαστικές προϋποθέ¬ 
σεις να κριθούν ως προϊστάμενοι διευθύνσεων σύμφωνα 
με τις διατάξεις των παραγράφων 3 και 6 του άρθρου 36 
του Ν. 2190/1994, προτιμωμένων εκείνων που έχουν 
ασκήσει καθήκοντα προϊσταμένων διεύθυνσης. Τα τα¬ 
κτικά μέλη με απόφαση του ίδιου Υπουργού τοποθετού¬ 
νται ως προϊστάμενοι διευθύνσεων, σύμφωνα με τις οι¬ 
κείες οργανικές διατάξεις. 

3. Των ανωτέρω υπό στοιχείο α της παραγράφου 1 τα¬ 
κτικών μελών ορίζονται ισάριθμοι αναπληρωτές μόνιμοι 
υπάλληλοι από αυτούς που υπάγονται στην αρμοδιότητα 
του Υπηρεσιακού Συμβουλίου, οι οποίοι έχουν τις προϋπο¬ 
θέσεις των παραγράφων 3 και 6 του άρθρου 36 του Ν. 
2190/1994. 

4. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως Πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. Στην περίπτωση που 
προεδρεύει ο αναπληρωτής του Προέδρου θα συμμετέχει 
ως τακτικό μέλος ο αναπληρωτής του προεδρεύοντος. 

5. Όταν το Υπηρεσιακό Συμβούλιο κρίνει πειθαρχικές 
υποθέσεις ο Πρόεδρος αντικαθίσταται από δικαστικό λει¬ 
τουργό ή σύμβουλο ή πάρεδρο του Νομικού Συμβουλίου 
του Κράτους, που ορίζεται σύμφωνα με τη διαδικασία που 
προβλέπεται στις διατάξεις της παρ. Β1 του άρθρου 40 
του Ν. 1884/1990 (ΦΕΚ 81 Α'). 

6. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασία ιδιωτικού δικαίου, αντί των δύο 
αιρετών εκπροσώπων των μονίμων υπαλλήλων μετέχουν 
δύο αιρετοί εκπρόσωποι του προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

7. Στο Συμβούλιο εισηγούνται ο προϊστάμενος της διεύ¬ 
θυνσης Διοικητικού ή οι προϊστάμενοι των τμημάτων προ¬ 
σωπικού ή οι οριζόμενοι με απόφαση του Υπουργού ανα¬ 
πληρωτές οστών. 

8 "ραμί-στ.-' χ του Υπηρεσιακού Συμβουλίου ορίζεται 
υπάΛ'η.νσ " Γ' ώ, -•χ.λόνχτον 3’, με αναπληρωτή του 
υπάλλτώ,: ν,·; . ΤσδμοΟ του Εθνικού Τυπογραφείου. 

Ρ ■ Γ;-:~ώο XX χλών των Υπηρεσιακών Συμβουλίων 
γ, : :.μ Τ . : ' χ :τ/■ :ν·;·· · ,χνχμογή του νόμου αυτού, 

η θητεία των μελών των Υπηρεσιακών Συμβουλίων λήγει 
στις 31.12.1994. 

10. Τα αιρετά μέλη του Υπηρεσιακού Συμβουλίου των 
υπαλλήλων του Εθνικού Τυπογραφείου του οποίου η θη¬ 
τεία των μελών λήγει στις 31.12.1994, εξακολουθούν να 
συμμετέχουν στο Υπηρεσιακό Συμβούλιο που συγκροτεί¬ 
ται με την παρούσα απόφαση, ανεξάρτητα αν έχουν τον Γ' 
βαθμό (παρ. 11 του άρθρου 37 του Ν. 2190/1994). 

11. Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν θα έχουν κριθεί από 
αυτό, μέχρι τον ορισμό των μελών του νέου υπηρεσιακού 
συμβουλίου, κρίνονται από το Υπηρεσιακό Συμβούλιο που 
συγκροτείται με την απόφαση αυτή, χωρίς να απαιτείται 
νέα παραπομπή των υποθέσεων αυτών. 

12. Η 433/19.1.1993 απόφαση του Υπουργού Προε¬ 
δρίας της Κυβέρνησης «Συγκρότηση Υπηρεσιακού Συμ¬ 
βουλίου του Εθνικού Τυπογραφείου» (ΦΕΚ 11/Β/93), 
παύει να ισχύει. 

13. Η απόφαση αυτή να δημοσιευθεί στην Εφημερίδα 
της Κυβερνήσεως με την φροντίδα της Δ/νσης Διοικητι¬ 
κού. 

Αθήνα, 23 Μαρτίου 1994 

0 ΥΠΟΥΡΓΟΣ 

ΑΝΑΣΤΑΣΙΟΣ ΠΕΙΊΟΝΗΣ 
-♦- 

Αριθ. 1033828/324/0006Α (2) 

Συγκρότηση των Α', Β', Γ', Δ', Ε' και ΣΤ' Υπηρεσιακών Συμ¬ 
βουλίων του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 19 του Ν. 1599/1986 «Σχέ¬ 
σεις κράτους - πολίτη, καθιέρωση νέου τύπου δελτίου 
ταυτότητας και άλλες διατάξεις» (ΦΕΚ 75/Α). 

2. Τις διατάξεις του άρθρου 40 κεφ. Β' παρ. 1 του Ν. 
1884/1990 «Διαρρυθμίσεις στην έμμεση φορολογία και 
άλλες διατάξεις» (ΦΕΚ 81/Α). 

3. Τις διατάξεις του άρθρου 63 του Ν. 1943/1991 «Εκ¬ 
συγχρονισμός της οργάνωσης και λειτουργίας της Δημό¬ 
σιας Διοίκησης, αναβάθμιση του προσωπικού της και άλ¬ 
λες συναφείς διατάξεις» (ΦΕΚ 50/Α). 

4. Τις διατάξεις του άρθρου 15 του Ν. 2026/1992 «Ρύθ¬ 
μιση θεμάτων οργάνωσης και προσωπικού της Δημόσιας 
Διοίκησης» (ΦΕΚ 43/Α). 

5. Τις διατάξεις του άρθρου 27 του Ν- 2081 /1992 «Ρύθ¬ 
μιση του θεσμού των Επιμελητηρίων, τροποποίηση των 
διατάξεων του Ν. 1712/1987 για τον εγκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (ΦΕΚ 
154/Α). 

6. Τις διατάξεις των άρθρων 29 και 37 του Ν. 2190/ 
1994 «Σύσταση ανεξάρτητης αρχής για την επιλογή προ¬ 
σωπικού και ρύθμιση θεμάτων διοίκησης» (ΦΕΚ 28/Α) και 
το σχετικό έγγραφο του Υπουργείου Προεδρίας της Κυ¬ 
βέρνησης αριθ. ΔΙΔΑΔ/Φ. 2/7/7235/9.3.94. 

7. Τις διατάξεις των άρθρων 4 και 5 του Π. Δ/τος 611/ 
1977 «Υπαλληλικός Κώδικας» (ΦΕΚ 198/Α). 

8. Τις διατάξεις των Π. Δ/των 284/1988 «Οργανισμός 
Υπουργείου Οικονομικών» (ΦΕΚ 128/Α και 551/1988 
«Οργανισμός Νομαρχιών» ΦΕΚ 259/Α, όπως ισχύουν σή¬ 
μερα. 


9. Τις αποφάσεις αριθ. 1123746/1407/0006Α/ 
3.12.92 «Σύσταση - Συγκρότηση των Α', Β', Γ' Υπηρεσια¬ 
κών Συμβουλίων του Υπουργείου Οικονομικών» (ΦΕΚ 
729/Β, 1129322/146 1/0006Α/3.12.92 «Σύσταση - Συ¬ 
γκρότηση του ΣΤ' Υπηρεσιακού Συμβουλίου του Υπουρ¬ 
γείου Οικονομικών» (ΦΕΚ 734/Β, 1074919/549/0006Α/ 

1.6.93 «Σύσταση - Συγκρότηση Ζ’ Υπηρεσιακού Συμβου¬ 
λίου του Υπουργείου Οικονομικών» (ΦΕΚ 404/Β όπως 
τροποποιήθηκε με τις αποφάσεις αριθ. 1095311/737/ 
0006Α/14.7.93 ΦΕΚ 531/Β και 1005894/841/0006Α/ 

10.8.93 ΦΕΚ 624/Β, 1047408/1139/0006Α/27.6.90 
«Σύσταση - Συγκρότηση Υπηρεσιακών Συμβουλίων 
Υπουργείου Οικονομικών» ΦΕΚ 387/Β, 3023062/8001/ 
0078/11.12.92 «Σύσταση Ε’ Υπηρεσιακού Συμβουλίου 
του Υπουργείου Οικονομικών (Γ.Χ.Κ.)» ΦΕΚ 734/Β. 

10. Την αριθ. 1031920/305/0006Α/18.3.1994 ΦΕΚ 
185/Β απόφαση του Υπουργού Οικονομικών «Μεταβί¬ 
βαση αρμοδιοτήτων και της εξουσίας να υπογράφουν «Με 
εντολή Υπουργού» στον Γεν. Γραμματέα του Υπουργείου 
Οικονομικών και στον Γεν. Γραμματέα της Γεν. Γραμμα¬ 
τείας Οικονομικής Πολιτικής και Συστημάτων του ιδίου 
Υπουργείου», αποφασίζουμε: 

1. Συγκροτούμε στο Υπουργείο Οικονομικών έξι (6) Πε¬ 
νταμελή Υπηρεσιακά Συμβούλια, αρμόδια για όλο το προ¬ 
σωπικό του Υπουργείου, ως εξής: 

Α) Α' Πενταμελές Υπηρεσιακό Συμβούλιο αποτελού- 
μενο από: 

α) Τρεις μονίμους υπαλλήλους, με βαθμό Α’, από τους 
κλάδους ΠΕ - Φοροτεχνικών ή ΠΕ - Μηχανικών, οι οποίοι 
υπηρετούν στο Νομό Αττικής. 

β) Δύο αιρετούς εκπροσώπους των εργαζομένων, με 
βαθμό τουλάχιστον Γ’ με τους αναπληρωτές τους από 
τους υπαλλήλους που υπάγονται στην αρμοδιότητα του 
Υπηρεσιακού Συμβουλίου αυτού. 

Το Υπηρεσιακό αυτό Συμβούλιο είναι αρμόδιο για το προ¬ 
σωπικό του οποίου τα θέματα υπηρεσιακής κατάστασης 
ανήκουν στην αρμοδιότητα της Δ1 - Δ/νσης Διοικητικού, 
πλην των υπαλλήλων των κλάδων που ανήκουν στην αρμο¬ 
διότητα του Στ' Υπηρεσιακού Συμβουλίου. Επίσης είναι αρ¬ 
μόδιο και για τους υπαλλήλους των Ν.Π.Δ.Δ. που εποπτεύο¬ 
νται από το Υπουργείο Οικονομικών, εφόσον δεν έχουν ίδιο 
Υπηρεσιακό Συμβούλιο, καθώς και για την επιλογή Προϊστα¬ 
μένων οργανικών μονάδων των οποίων, σύμφωνα με τις ορ¬ 
γανικές διατάξεις των Υπηρεσιών του Υπουργείου Οικονομι¬ 
κών, προΐστανται υπάλληλοι που υπάγονται στην αρμοδιό¬ 
τητα διαφορετικών Υπηρεσιακών Συμβουλίων. 

Β) Β' Πενταμελές Υπηρεσιακό Συμβούλιο αποτελού- 
μενο από: 

α) Τρεις μονίμους υπαλλήλους, με βαθμό Α', από αυ¬ 
τούς που υπάγονται στην αρμοδιότητα του παρόντος Υπη¬ 
ρεσιακού Συμβουλίου και υπηρετούν στο Νομό Αττικής. 

β) Δύο αιρετούς εκπροσώπους των εργαζομένων, με 
βαθμό τουλάχιστον Γ' με τους αναπληρωτές τους από 
τους υπαλλήλους που υπάγονται στην αρμοδιότητα του 
Υπηρεσιακού Συμβουλίου αυτού. 

Το Υπηρεσιακό αυτό Συμβούλιο είναι αρμόδιο για όλο το 
προσωπικό, του οποίου τα θέματα υπηρεσιακής κατάστα¬ 
σης ανήκουν στην αρμοδιότητα της Δ2 - Δ/νσης Προσωπι¬ 
κού Δ.Ο.Υ. 

Γ) Γ' Πενταμελές Υπηρεσιακό Συμβούλιο αποτελού- 
μενο από: 

α) Τρεις μονίμους υπαλλήλους, με βαθμό Α', από αυ¬ 
τούς που υπάγονται στην αρμοδιότητα του παρόντος Υπη- 

ρεσιακού Συμβουλίου και υπηρετούν στο Νομό Αττικής. 

β) Δύο αιρετούς εκπροσώπους των εργαζομένων, με 
βαθμό τουλάχιστον Γ' με τους αναπληρωτές τους από 
τους υπαλλήλους που υπάγονται στην αρμοδιότητα του 
Υπηρεσιακού Συμβουλίου αυτού. 

Το Υπηρεσιακό αυτό Συμβούλιο είναι αρμόδιο για όλο το 
προσωπικό, του οποίου τα θέματα υπηρεσιακής κατάστα¬ 
σης ανήκουν στην αρμοδιότητα της Δ3 - Δ/νσης Προσωπι¬ 
κού Τελωνείων. 

Δ) Δ' Πενταμελές Υπηρεσιακό Συμβούλιο αποτελού- 
μενο από: 

α) Τρεις μονίμους υπαλλήλους, με βαθμό Α', από αυ¬ 
τούς που υπάγονται στην αρμοδιότητα του παρόντος Υπη¬ 
ρεσιακού Συμβουλίου και υπηρετούν στο Νομό Αττικής. 

β) Δύο αιρετούς εκπροσώπους των εργαζομένων, με 
βαθμό τουλάχιστον Γ' με τους αναπληρωτές τους από 
τους υπαλλήλους που υπάγονται στην αρμοδιότητα του 
Υπηρεσιακού Συμβουλίου αυτού. 

Το Υπηρεσιακό αυτό Συμβούλιο είναι αρμόδιο για όλο το 
προσωπικό, του οποίου τα θέματα υπηρεσιακής κατάστα¬ 
σης ανήκουν στην αρμοδιότητα της Δ4 - Δ/νσης Προσωπι¬ 
κού Γ.Λ.Κ. 

Ε) Ε' Πενταμελές Υπηρεσιακό Συμβούλιο αποτελού- 
μενο από: 

α) Τρεις μονίμους υπαλλήλους, με βαθμό Α', από αυ¬ 
τούς που υπάγονται στην αρμοδιότητα του παρόντος Υπη¬ 
ρεσιακού Συμβουλίου και υπηρετούν στο Νομό Αττικής. 

β) Δύο αιρετούς εκπροσώπους των εργαζομένων, με 
βαθμό τουλάχιστον Γ', με τους αναπληρωτές τους, από 
τους υπαλλήλους που υπάγονται στην αρμοδιότητα του 
Υπηρεσιακού Συμβουλίου αυτού.. 

Τ ο Υπηρεσιακό αυτό Συμβούλιο είναι αρμόδιο για όλο το 
προσωπικό, του οποίου τα θέματα υπηρεσιακής κατάστα¬ 
σης ανήκουν στην αρμοδιότητα της Δ34 - Δ/νσης Προσω¬ 
πικού και Τεχνικής Υποστήριξης Γ.Χ.Κ. 

ΣΤ') ΣΤ' Πενταμελές Υπηρεσιακό Συμβούλιο αποτελού- 
μενο από: 

α) Ένα μόνιμο υπάλληλο, με βαθμό Α', από αυτούς που 
υπάγονται στην αρμοδιότητα του παρόντος Υπηρεσιακού 
Συμβουλίου και υπηρετούν στο Νομό Αττικής και δύο μόνι¬ 
μους υπαλλήλους, με βαθμό Α', από τους κλάδους ΠΕ - 
Φοροτεχνικών ή ΠΕ - Τελωνειακών που υπηρετούν στο 
Νομό Αττικής. 

β) Δύο αιρετούς εκπροσώπους των εργαζομένων, με 
βαθμό τουλάχιστον Γ', με τους αναπληρωτές τους, από 
τους υπαλλήλους που υπάγονται στην αρμοδιότητα του 
Υπηρεσιακού Συμβουλίου αυτού. 

Τ ο Υπηρεσιακό αυτό Συμβούλιο είναι αρμόδιο για όλους 
τους υπαλλήλους των κλάδων ΠΕ - Πληροφορικής Ειδικό¬ 
τητας Επιστήμης Η/Υ (30ΓΠΛ/ΑΠΕ) και Μηχανικών Η/Υ 
(ΗΑΗϋννΑΗΕ), ΤΕ - Πληροφορικής Ειδικότητας Πληρο¬ 
φορικής (δΟΓΤνΥΑΠΕ), ΔΕ - Προσωπικού Η/Υ Ειδικότη¬ 
τας Προγραμματιστών Η/Υ, Χειριστών Η/Υ, Χειριστών Δια- 
τρητικών Μηχανών (Μηχανών Προετοιμασίας) των άρθρων 
129-131 του Π. Δ/τος 284/1988, όπως ισχύει σήμερα και 
τους υπαλλήλους των προσωρινών κλάδων του Κ.Ε.- 
Π.Υ.Ο. του άρθρου 135 του ίδιου Π. Δ/τος, καθώς και για 
τους Χειριστές Μηχανών Προετοιμασίας των προσωρινών 
θέσεων Προσωπικού με σχέση εργασίας ιδιωτικού δικαίου 
του άρθρου 136 του Π. Δ/τος 284/1988, όπως ισχύει σή¬ 
μερα. 

2. Τα υπό στοιχείο (α) μέλη των Υπηρεσιακών Συμβου¬ 


λίων της προηγούμενης παραγράφου ορίζονται από τον 
Υπουργό Οικονομικών, από υπαλλήλους που έχουν επιλε- 
γεί, με τις διατάξεις του Ν. 2190/1994 ΦΕΚ 28/Α, για 
τρίτη φορά ως Προϊστάμενοι Διεύθυνσης ή αντίστοιχου 
επιπέδου οργανικής μονάδας. Αν δεν υπάρχουν ή δεν 
επαρκούν οι υπάλληλοι αυτοί, ορίζονται υπάλληλοι που 
έχουν τις τυπικές και ουσιαστικές προϋποθέσεις να κρι- 
θούν ως Προϊστάμενοι Διευθύνσεων σύμφωνα με τις δια¬ 
τάξεις των παραγράφων 3 και 6 του άρθρου 36 του Ν. 
2190/1994, προτιμωμένων εκείνων που έχουν ασκήσει 
καθήκοντα Προϊσταμένων Διεύθυνσης. Τα τακτικά μέλη, 
με απόφαση του ίδιου Υπουργού τοποθετούνται ως Προϊ¬ 
στάμενοι Διευθύνσεων, σύμφωνα με τις οικείες οργανικές 
διατάξεις. 

3. Των ανωτέρω, υπό στοιχείο (α) της παραγράφου 1, 
τακτικών μελών ορίζονται ισάριθμοι αναπληρωτές μόνιμοι 
υπάληλοι, από τους κλάδους που ορίζονται από τα τακτικά 
μέλη οι οποίοι υπηρετούν στο Νομό Αττικής και έχουν τις 
προϋποθέσεις των παραγράφων 3 και 6 του άρθρου 36 
του Ν. 2190/1994. 

4. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως Πρόεδρος ένα από τα τα¬ 
κτικά μέλη του Υπηρεσιακού Συμβουλίου, με αναπληρωτή 
του επίσης ένα από τα τακτικά μέλη. Στην περίπτωση που 
προεδρεύει ο αναπληρωτής του Προέδρου, θα συμμετέ¬ 
χει ως τακτικό μέλος ο αναπληρωτής του προεδρεύο- 
ντος. 

5. Όταν τα Υπηρεσιακά Συμβούλια κρίνουν πειθαρχικές 
υποθέσεις, ο Πρόεδρος αντικαθίσταται από δικαστικό λει¬ 
τουργό ή Σύμβουλο ή Πάρεδρο του Ν.Σ.Κ., που ορίζεται 
σύμφωνα με τη διαδικασία που προβλέπεται στις διατά¬ 
ξεις της παρ. Β1 του άρθρου 40 του Ν. 1884/1990 ΦΕΚ 
81/Α. 

6. Όταν τα Υπηρεσιακά Συμβούλια κρίνουν θέματα 
προσωπικού με σχέση εργασίας ιδιωτικού δικαίου, αντί 
των δύο αιρετών εκπροσώπων των μονίμων υπαλλήλων, 
μετέχουν δύο αιρετοί εκπρόσωποι του προσωπικού με 
σύμβαση εργασίας ιδιωτικού δικαίου αορίστου χρόνου. 

7. Γραμματείς των Υπηρεσιακών Συμβουλίων της παρα¬ 
γράφου 1 ορίζονται υπάλληλοι, με βαθμό τουλάχιστον Β', 
με αναπληρωτές τους υπαλλήλους του ιδίου βαθμού, από 
τους κλάδους των υπαλλήλων που προέρχονται και τα υπό 
στοιχείο (α) μέλη. 

8. Η θητεία των μελών των Υπηρεσιακών Συμβουλίων 
είναι διετής. Κατά την πρώτη εφαρμογή του Ν. 2190/ 

1994 ΦΕΚ 28/Α, η θητεία των μελών των Υπηρεσιακών 
Συμβουλίων λήγει στις 31.12.94. 

9. Τα αιρετά μέλη των Υπηρεσιακών Συμβουλίων του 
Υπουργείου Οικονομικών, των οποίων η θητεία λήγει στις 
31.12.94, εξακολουθούν να συμμετέχουν στα Υπηρε¬ 
σιακά Συμβούλια, που συγκροτούνται με την παρούσα 
απόφαση, ανεξάρτητα αν έχουν τον Γ' βαθμό (παρ. 11 του 
άρθρου 37 του Ν. 2190/1994 ΦΕΚ 28/Α). 

10. Οι υποθέσεις που εκκρεμούν στα υφιστάμενα Υπη¬ 
ρεσιακά Συμβούλια και οι οποίες δεν θα έχουν κριθεί από 
αυτά μέχρι τον ορισμό των νέων Υπηρεσιακών Συμβου¬ 
λίων, κρίνονται αντίστοιχα από τα Υπηρεσιακά Συμβούλια 
που συγκροτούνται με την απόφαση αυτή, χωρίς να απαι¬ 
τείται νέα παραπομπή των υποθέσεων αυτών. 

11. Από τη δημοσίευση της παρούσας απόφασης, παύει 
να ισχύει η απόφασή μας αριθ. 1074919/549/0006Α/ 

1.6.93 ΦΕΚ 404/Β, κατά το μέρος που αφορά την Σύ- 

στάση - Συγκρότηση του Ζ' Υπηρεσιακού Συμβουλίου του 
Υπουργείου Οικονομικών, του οποίου οι αρμοδιότητες πε- 
ριέχονται στο Β' Υπηρεσιακό Συμβούλιο. 

12. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού, γιατί τα ανωτέρω Υπηρεσιακά Συμβούλια έχουν ήδη 
συσταθεί και θα λειτουργούν σύμφωνα με την παρούσα 
συγκρότηση με ισάριθμα μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 1994 

Με εντολή Υπουργού 
Η Γενική Γραμματέας 
ΧΡΥΣΟΥΛΑ ΧΑΡΙΣΙΟΥ 

-♦- 

Αριθ. 9440/3331 /α (3) 

Σύσταση - Συγκρότηση Υπηρεσιακού Συμβουλίου του 
Υπουργείου ΠΕΧΩΔΕ. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

α) Τωνάρθρων4 και5του Ν. 611/77 (ΦΕΚ 198/Α'). 

β) Του άρθρου 14 του Ν. 1586/86 (ΦΕΚ 37/Α’). 

γ) Της παραγράφου Β4 του άρθρου 40 του Ν. 1884/ 
1990 (ΦΕΚ 81 Α'). 

δ) Του άρθρου 37 του Ν. 2190/1994 (ΦΕΚ 28 Α’). 

ε) Του άρθρου 27 του Ν. 2081 /1992 (ΦΕΚ 154 Α') με το 
οποίο προστέθηκε άρθρο 29 Α' στο Ν. 1558/1985 (ΦΕΚ 
137 Α'). 

στ) Τις διατάξεις του Π.Δ. 51/1988 (ΦΕΚ 19 Α'). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού με την έννοια ότι δεν επέρχεται αλλαγή στον 
αριθμό των μελών του Υπηρεσιακού Συμβουλίου σε σχέση 
με το υφιστάμενο Υπηρεσιακό Συμβούλιο που είχε συ¬ 
γκροτηθεί και λειτουργούσε πριν τη δημοσίευση του Ν. 
2190/1994 (ΦΕΚ 28 Α'), αποφασίζουμε: 

1. Συνιστούμε και συγκροτούμε στο Υπ. ΠΕΧΩΔΕ πε¬ 
νταμελές Υπηρεσιακό Συμβούλιο αρμόδιο για όλο το προ¬ 
σωπικό του Υπουργείου ως εξής: 

α) Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Υπηρ. Συμβου¬ 
λίου καί υπηρετούν στο Νομό Αττικής. 

β) Δύο αιρετούς εκπροσώπους των εργαζομένων με 
βαθμό τουλάχιστον Γ', με τους αναπληρωτές τους. 

2. Τα υπό στοιχεία α' μέλη της προηγουμένης παραγρά¬ 
φου ορίζονται από τον οικείο Υπουργό, από υπαλλήλους 
που έχουν επιλεγεί, με τις διατάξεις του Ν. 2190/1994 
(ΦΕΚ 28/Α ), για τρίτη φορά ως προϊστάμενοι Δ/νσης ή 
αντιστοίχου επιπέδου οργανικής μονάδας. 

Αν δεν υπάρχουν ή δεν επαρκούν οι υπάλληλοι αυτοί, 
ορίζονται υπάλληλοι που έχουν τις τυπικές και ουσιαστι¬ 
κές προϋποθέσεις να κριθούν ως προϊστάμενοι Δ/νσεων 


σύμφωνα με τις διατάξεις των παρ. 3 και 6 του άρθρου 36 
του Ν. 2190/1994, προτιμωμένων εκείνων που έχουν 
ασκήσει καθήκοντα προϊσταμένων Δ/νσης. Τα τακτικά 
μέλη με απόφαση του ιδίου Υπουργού τοποθετούνται ως 
προϊστάμενοι Δ/νσεων, σύμφωνα με τις οικείες οργανικές 
διατάξεις. 

3. Των ανωτέρω υπό στοιχείο α' της παρ. 1 τακτικών με¬ 
λών ορίζονται ισάριθμοι αναπληρωτές μόνιμοι υπάλληλοι 
από αυτούς που υπάγονται στην αρμοδιότητα του Υπηρε¬ 
σιακού Συμβουλίου και υπηρετούν στο Νομό Αττικής και οι 
οποίοι έχουν τις προϋποθέσεις των παρ. 3 και 6 του άρ¬ 
θρου 36 του Ν. 2190/1994. 

4. Με την απόφαση του ορισμού των μελών του Υπηρε¬ 
σιακού Συμβουλίου ορίζεται ως Πρόεδρος ένα από τα τα¬ 
κτικά μέλη του Υπηρ. Συμβουλίου με αναπληρωτή του ένα 
από τα τακτικά μέλη. Στην περίπτωση που προεδρεύει ο 
αναπληρωτής του Προέδρου θα συμμετέχει ως τακτικό 
μέλος ο αναπληρωτής του Προεδρεύοντος. 

5. Όταν το Υπηρ. Συμβούλιο κρίνει πειθαρχικές υποθέ¬ 
σεις ο Πρόεδρος αντικαθίσταται από Δικαστικό λειτουργό 
ή σύμβουλο ή Πάρεδρο του Νομικού Συμβουλίου του Κρά¬ 
τους που ορίζεται σύμφωνα με τη διαδικασία που προβλέ- 
πεται στις διατάξεις της παρ. Β1 του άρθρου 40 του Ν. 
1884/1990 (ΦΕΚ 81 Α'). 

6. Όταν το Υπηρ. Συμβούλιο κρίνει θέματα προσωπικού 
με σχέση εργασίας Ιδιωτικού Δικαίου αντί των δύο αιρετών 
εκπροσώπων των μονίμων υπαλλήλων μετέχουν δύο αιρε¬ 
τοί εκπρόσωποι του προσωπικού με σύμβαση εργασίας 
Ιδιωτικού Δικαίου αορίστου χρόνου. 

7. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Β', με αναπληρωτή του 
υπάλληλο του ιδίου βαθμού του Υπουργείου ΠΕΧΩΔΕ. 

8. Η θητεία των μελών του Υπηρ. Συμβουλίου είναι διε¬ 
τής. Κατά την πρώτη εφαρμογή του Νόμου 2190/1994 η 
θητεία των μελών του Υπηρ. Συμβουλίου λήγει στις 
31.12.1994. 

9. Τα αιρετά μέλη του Υπηρ. Συμβουλίου των υπαλλή¬ 
λων του Υπ. ΠΕΧΩΔΕ, του οποίου η θητεία των μελών λή¬ 
γει στις 31.12.1994, εξακολουθούν να συμμετέχουν στο 
Υπηρ. Συμβούλιο που συγκροτείται με την παρούσα από¬ 
φαση ανεξάρτητα αν έχουν το Γ' βαθμό (παρ. 11 του άρ¬ 
θρου 37 του Ν. 2190/1994). 

10. Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν θα έχουν κριθεί από 
αυτό, μέχρι τον ορισμό των μελών του νέου Υπηρ. Συμβου¬ 
λίου, κρίνονται από το Υπηρεσιακό Συμβούλιο που συ¬ 
γκροτείται με την απόφαση αυτή, χωρίς να απαιτείται νέα 
παραπομπή των υποθέσεων αυτών. 

11. Η απόφαση αυτή να δημοσιευθεί στην Εφημερίδα 
της Κυβερνήσεως με την φροντίδα της Δ/νσης Διοικητι¬ 
κού. 

Αθήνα, 21 Μαρτίου 1994 

Ο ΥΠΟΥΡΓΟΣ 

ΚΩΝ/ΝΟΣ ΛΑΛΙΩΤΗΣ 

